**О Б Я В Л Е Н И Е**

**ОБЛАСТНА ДИРЕКЦИЯ «ЗЕМЕДЕЛИЕ» - ЛОВЕЧ**

**О Б Я В Я В А К О Н К У Р С:**

За длъжността **“МЛАДШИ ЕКСПЕРТ”** в **Общинска служба по земеделие – Тетевен**, Главна дирекция “Аграрно развитие”, Областна дирекция “Земеделие” – Ловеч

**1.Минимални и специфични изисквания за заемане на длъжността:**

- образование – Висше, образователна степен - Професионален бакалавър; област на висше образование: Социални, стопански и правни науки; Аграрни науки и ветеринарна медицина;

- минимален професионален опит – не се изисква;

- знания в областта на земеделието и нормативната уредба, свързана с дейността на Министерство на земеделието и храните – Закон за собствеността и ползването на земеделските земи, Закон за възстановяване на собствеността върху горите и земите от горския фонд, Закон за подпомагане на земеделските производители, Закон за арендата в земеделието, Закон за кадастъра и имотния регистър, Наредба № 3 от 29.01.1999 г. за регистрация на земеделските стопани, Наредба № 49/05.11.2004 г. за поддържане на картата на възстановената собственост, Закон за животновъдството, Закон за държавния служител;

- умения за работа с потребители и в екип, способност да анализира информация, да я синтезира и представя резултатите, способност да планира и организира собствената си работа;

- компютърна грамотност;

- кандидатите да отговарят на условията на чл. 7 от Закона за държавния служител.

**2. Информация за длъжността:** Изготвяне на отговори и становища по въпроси на граждани; издаване на удостоверения, справки, характеристики на имоти; приемане на анкетни формуляри по Наредба № 3/1999 г.; запознаване на земеделските стопани с изискванията за подпомагане; изпълнение на дейностите по Наредбата № 49/05.11.2004 г ; обработване на писмена и графична информация, свързана със собствеността на земеделските земи, гори и земи от горския фонд; извършване на проверки на място; водене регистър за сключените договори за аренда; участие в процеса по набиране, обобщаване и подаване на оперативна селскостопанска информация, предоставяне на услуги от кадастралната карта и кадастралните регистри.

**3. Начин на провеждане на конкурса:**

- решаване на тест;

- интервю.

**4. Необходими документи за кандидатстване:**

- Заявление за участие в конкурса – по образец /Приложение № 3 към чл.17, ал.2 на Наредбата за провеждане на конкурсите и подбора при мобилност за държавни служители /НПКПМДС//;

- Декларация от лицето за неговото гражданство, както и за обстоятелствата, че е пълнолетно, не е поставено под запрещение, не е осъждано за умишлено престъпление от общ характер на лишаване от свобода и не е лишено от правото да заема длъжността, за която кандидатства. /Декларация по чл. 17, ал. 3, т. 1 от НПКПМДС/;

- Декларация за доброволно и информирано съгласие за обработване на лични данни на основание Регламент (ЕС) 2006/679 на Европейския парламент и на Съвета от 27 април 2016 г.

- копия от документи, за придобита образователно-квалификационна степен, допълнителна квалификация и правоспособност;

- копие от документите, удостоверяващи продължителността на професионалния опит или придобития ранг като държавен служител;

**5. Срок за подаване на документите:** 10 календарни дни от публикуване на обявлението.

**6. Размер на основна месечна заплата** за длъжността „Младши експерт” – **1200 лв.**

**7. Място на подаване на документите:** Областна дирекция “Земеделие”–Ловеч, гр. Ловеч, ул.”Търговска” № 43, етаж 7, стая 702, тел.068/603 962.

**8. Общодостъпно място, на което ще се публикуват списъци или други съобщения във връзка с конкурсите:** Информационно табло на Областна дирекция “Земеделие”– Ловеч, ул.”Търговска” № 43, ет.7 и на Общинска служба по земеделие – Тетевен, гр.Тетевен, ул.”Димитър Благоев” № 2А.